Tisztelt Szülők!
2013. november 1-től az ebéd befizetést a készpénzes fizetési lehetőség meghagyása mellett **utalással is lehet teljesíteni a Gimnáziumok Gazdasági Szervezete Étkezési térítési dí**j elnevezésű számlára.

**Az új számlaszám: OTP 11784009-15793906-10070004**

A Gazdasági Szervezet működtetési körébe 14 intézmény tartozik, s az esetleges nem megfelelő tartalmú utalás esetén nagyon nehéz a befizető azonosítása. Az utalásokról intézményenkénti összesítő kimutatást kell készítenünk, ezért kérjük, hogy szíveskedjenek a következőkben leírtak szerint eljárni:

* az adott havi ebédet tárgyhót megelőző hó elejétől **20-ig** lehet utalni, az ettől korábbi dátum (pl. ünnepek miatt) az iskola honlapján kerül közlésre.
* Az utalás megjegyzés rovatában kérjük feltüntetni az intézmény kezdőbetűiből rövidített nevét (azaz **KLG**), a diák nevét, osztályát és a választott menüt. (Menüből **A** és **B** közül választhatnak, egész hónapra egyfélét.)

Felhívom a szülők figyelmét, az átutalás esetén az **utalandó összeg kiszámítása a szülő feladata**, melyhez segítséget az intézmény honlapján talál az alábbiak szerint:

* az adag egységára
* a fizetendő napok száma
* egy táblázat, mely tartalmazza a tanulónkénti osztály feltüntetésével az előző hónapban figyelembe vehető lemondott napok számát.
* valamint az aktuális menüválaszték, amint az iskola rendelkezésére áll.

**Amennyiben a tanuló az étkezést nem minden nap veszi igénybe, úgy a továbbiakban is csak készpénzes befizetést tudunk elfogatni.**
Az ebédjegyeket a tanulók a szokásos módon vehetik át.

Budapest, 2014. december 2.

Takács Éva
gondnok